RÅDETS FORORDNING (EF) Nr. 2027/95 af 15. juni 1995 om indførelse af en forvaltningsordning for fiskeriindsatsen, for så vidt angår visse fiskerizoner og visse fiskeressourcer i Fællesskabet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I Rådets forordning (EF) nr. 685/95 af 27. marts 1995 om forvaltning af fiskeriindsatsen, for så vidt angår visse fiskerizoner og visse fiskeressourcer i Fællesskabet (2), er det fastsat, hvilke betingelser og procedurer der skal gælde for indførelsen af en forvaltningsordning for fiskeriindsatsen i ICES-område V b, VI, VII, VIII, IX, X og CECAF-afsnit 34.1.1, 34.1.2 og 34.2.0;

i henhold til artikel 5 i nævnte forordning har medlemsstaterne meddelt Kommissionen oplysninger omfattende navnelister for hvert fiskeri, vurdering af fiskeriindsatsen for hvert fiskeri og i givet fald den påtænkte reguleringsmekanisme for fiskeriindsatsen;

det er nødvendigt, at der på grundlag af de oplysninger, medlemsstaterne har indsendt, og under hensyntagen til de betingelser, der er fastsat i nævnte forordning, for hver medlemsstat fastsættes et maksimumsniveau for fiskeriindsatsen for hvert fiskeri, jf. artikel 3, stk. 1, i nævnte forordning, med henblik på at sikre, at den samlede fiskeriindsats, som for øjeblikket udøves i de nævnte områder, ikke stiger;

flagmedlemsstaterne har ansvaret for forvaltningen af fiskeriindsatsen, og de bør under overvågningen af niveauerne for fiskeriindsatsen tage hensyn til fiskeriindsatsen i forbindelse med udveksling af kvoter;

det bør fastsættes, at Kommissionen efter anmodning fra en medlemsstat kan fastlægge de genemførelsesbestemmelser, der er omhandlet i artikel 6, stk. 2, andet afsnit, i forordning (EF) nr. 685/95;

det bør fastsættes, at Kommissionen efter anmodning fra en medlemsstat ændrer maskimumsniveauet for fiskeriindsatsen for den pågældende medlemsstat under overholdelse af bestemmelserne i forordning (EF) nr. 685/95;

afgørende for effektiviteten af foranstaltningerne til forvaltning af fiskeriindsatsen for hvert fiskeri er de overvågnings- og kontrolforanstaltninger, der er fastsat i de relevante bestemmelser om den fælles fiskeripolitik, bl.a. i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (3) -

UDSTEDT FØLGENDE FORORDNING:

Artikel 1

Ved denne forordning indføres en forvaltningsordning for fiskeriindsatsen i ICES-område V b, VI, VII, VIII, IX, X og CECAF-afsnit 34.1.1, 34.1.2 og 34.2.0.

Artikel 2

Det årlige maksimumsniveau for fiskeriindsatsen for hvert fiskeri for hver medlemsstat fastsættes som anført i bilaget.

Artikel 3

1. Fastsættelsen af maskimumsniveauet for fiskeriindsatsen, jf. artikel 2, er ikke til hinder for udveksling af kvoter, jf. artikel 9, stk. 1, i forordning (EØF) nr. 3760/92, eller nye tildelinger og/eller nedsættelser, jf. artikel 21, stk. 4, artikel 23, stk. 1, og artikel 32, stk. 2, i forordning (EØF) nr. 2847/93.

2. Hvis medlemsstaterne helt eller delvis udveksler de fiskerimuligheder, de har fået tildelt, giver de samtidig med kvoteudvekslingen Kommissionen meddelelse om, hvilken fiskeriindsats der svarer til den udveksling, de er blevet enige om.

I tilfælde af nye tildelinger og/eller nedsættelser af kvoter, giver medlemsstaterne Kommissionen meddelelse om, hvilken fiskeriindsats der svarer til disse nye tildelinger og/eller nedsættelser.

3. De berørte medlemsstater justerer deres maksimumsniveau for fiskeriindsatsen under hensyntagen til den fiskeriindsats, der svarer til:

a) udvekslingen af kvoter, og

b) den nye tildelinger og/eller nedsættelser.

Artikel 4

På anmodning af en medlemsstat og efter proceduren i artikel 18 i forordning (EØF) nr. 3760/92:

- kan Kommissionen fastlægge de gennemførelsesbestemmelser, der er omhandlet i artikel 6, stk. 2, andet afsnit, i forordning (EF) nr. 685/95

- træffer Kommissionen passende foranstaltninger, så denne medlemsstat kan udnytte sine kvoter, i overensstemmelse med artikel 6, stk. 2, tredje afsnit, i forordning (EF) nr. 685/95.

Artikel 5

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 15. juni 1995.

På Rådets vegne

Ph. VASSEUR

Formand

(1) EFT nr. L 389 af 31. 12. 1992, s. 1.

(2) EFT nr. L 71 af 31. 3. 1995, s. 5.

(3) EFT nr. L 261 af 20. 10. 1993, s. 1.

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>